MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.179
  Consiliul Local al Municipiului Craiova, întrunit în şedinţa  ordinară din data de 27.05.2010;

  Având în vedere raportul nr.74438/2010 întocmit de Secretarul Municipiului Craiova prin care se propune să se ia act de încetarea, prin demisie, a mandatului de consilier municipal al domnului Florescu Marinel şi validarea mandatului de consilier local al dlui. Ursu Constantin şi rapoartele comisiilor de specialitate ale Consiliului Local al Municipiului Craiova nr.75, 76, 77, 79, 80/2010 ;

În conformitate cu prevederile art.88 alin.1 lit.d, coroborat cu art.91 alin.3 din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, modificată şi completată, coroborate cu prevederile art.9 alin.2 lit.b din Legea nr.393/2004 privind statutul aleşilor locali, modificată şi completată şi ale Legii nr.67/2004, republicată, privind alegerea autorităţilor administraţiei publice locale, modificată şi completată;


În temeiul art.30 alin.6, art.45 alin.1 şi art.61 alin.2 din Legea nr. 215/2001, republicată, privind administraţia publică locală;
H O T Ă R Ă Ş T E:

Art.1. Încetează de drept, prin demisie, mandatul de consilier din cadrul Consiliului  Municipal Craiova al d-lui FLORESCU MARINEL, urmare numirii acestuia în funcţia de director general la Regia Autonomă de Transport Craiova. 

Art.2. Se validează mandatul de consilier local al d-lui URSU CONSTANTIN, următorul supleant  de pe lista electorală a Partidului Democrat - Liberal. 
  Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.6/2008, nr.33/2008, nr.110/2008, nr.113/2008 şi nr.386/2009. 
  Art.4.Primarul Municipiului Craiova, prin aparatul de specialitate: Serviciul Administraţie Publică Locală va aduce la îndeplinire prevederile prezentei hotărâri.

